Mindeord om 
Dansk Naturhistorisk Forenings afdøde Formand 
Professor, Dr. phil. Hector Jungersen. 
Tale holdt ved Foreningens Møde den 16. Marts 1917 af Ad. S. Jensen. 
Ærede Forsamling! 
Siden vi sidst var samlede til Møde, har vi lidt et smerteligt 
Tab, idet vor Forenings Formand er afgaaet ved Døden den 6. Marts. 
Hector Jungersen hørte vel ikke til Foreningens aller ældste 
Medlemmer, men han var dog blandt dens Veteraner, idet han ind- 
traadte i Foreningen i 1875. Allerede 1883 blev hans Evner taget 
i Brug af Foreningen, idet han indvalgtes i Redaktionen af de „Viden¬ 
skabelige Meddelelser"; paa den Tid talte Bestyrelsen endnu kun 
3 Medlemmer, hvoraf det ene deltog i Redaktionen sammen med 
et Medlem udenfor Bestyrelsens snevre Kreds, i foreliggende Til¬ 
fælde altsaa Jungersen. I Aaret 1887 blev Bestyrelsesmedlemmer¬ 
nes Antal forøget til 5, og et af de nyvalgte var Hector Jungersen. 
I Bestyrelsen havde Jungersen siden hen uafbrudt Sæde indtil sin 
Død, altsaa i samfulde 30 Aar, og siden 1899 har han fungeret 
som Bestyrelsens Formand. 
I disse mange Aar har Jungersen udført et overordentlig stort 
og værdifuldt Arbejde for Naturhistorisk Forening. 
Først og fremmest maa nævnes hans Andel i Redaktionen af 
Foreningens „Videnskabelige Meddelelser"; i Aarene 1883—89 
sad han i Redaktionen sammen med Prof. Grønlund, i 1890—97 
sammen med Prof. Warming, i 1898 var han Eneredaktør, og i 
1899—1900 havde han til Medredaktør Prof. Poulsen. Det er 
altsaa en statelig Række Bind (18), i hvis Udgivelse Jungersen 
har taget væsenlig Del; hvilken Sum af Arbejde der er præsteret, 
inden et saadant Bind er færdigt til Distribution, forstaar kun den, 
der selv har prøvet det. 
